Kol blong ol ship crew i risponsibol
Kol blong ol crew blong ship i mekem gud wok taem oli stap sevesem ol pipol long solwota.
Ofis blong Maritime Regulator i mekem stetmen ia folem insiden blong ship Big Sista we i go antap long rif long Lamap, Saot Malekula.
Maritime Inspekta long Ofis blong Maritime Regulator, Jacky Taleo, i talem se i nokat man long rum bong kapten long naet ia.
“Taem oli aot long Liro(Paama) sta kam long Sakao(Saot Malekula), wan crew i on waj long taem ia mo hemi taem blong hemi hand ova duti waj i ko long narafala crew,” Mr Taleo i talem.
“Fes ofisa blong hand ova i ko long niu wan, i no mekem propa handova, hemi kolem nem blong hem nomo afta i wokaot.
“Insaed long wheel haos bae yumi talem olsem ia se man i mas stap long hem oltaem; Big Sista hemi ron long autopilot i ko hem wan.”
“Ship i faerap, evri mama mo pikinini we oli stap long ship long taem ia oli krae from oli tink se ship i draon,” Mr Taleo i talem.
“From even we ship i stap long autopilot mo hemi stap long rif vinis mbe i stil stap ron antap long rif i ko shoa.
“From solwota i drae mbe sapos solwota i bin kam antap, ship ia bae i sperem sandbij wantaem.
“Proropela blong ship i bin katem ston mo i brok afta ship i ko stop hem wan.
Mr Taleo i talemaot se taem ship i stop hem wan, enjin i stap wok yet.
Hemi talem se i nokat eni lik blong fuel.
Komuniti blong Lamap i bin help blong ofloadem ship ia wetem ol emty dram.
VBTC Nius i kasem toksave se Kiwi Trader 2 i stap towem Big Sista i kambak long Port Vila naoia.
Lamap Marine Conservation i aknolejem ol pipol we oli bin kontribut blong muvumaot Big Sista ship.
Committee blong Lamap Marine Conservation Eria i talem se sapos ol pipol ia i no bin givhan bae vessel ia i kontinu blong stap long rif long Lamap.
Chairman blong Lamap Marine Conservation Eria, Joseph Soksok, i mekem tok tankiu ia.
Mr Soksok i talem se ol pipol long Lamap i tinktink strong blong protektem ol marine risos mo tu tingbaot safety blong vessel we i stap from hem i main vessel we i stap sevesem ol pipol long not.
Hemi talem se ol pipol i bin yusum man pawa blong olgeta nomo blong muvum aot ship.
Hem i askem ol vessel we oli stap sefes long solwora mo ol pipol we oli live kolosap long solwora blong kontinu blong meintenem ol marine risos.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn hrv_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn